hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy pt hy hy hy hy hy hy hy hy hy hy hy hy hy hy hy hy hy hy hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es en hy en hy hy en hy hy hy
Արդարություն արդարությունն է ծնում խաղաղություն
Հետազոտական ռեսուրսների կովկասյան կենտրոնների (ՀՌԿԿ) ծրագրի նախաձեռնությամբ հունիսի 15-ին, Երևանում` Կովկասի ինստիտուտում, դասախոսություն է կարդացել հայազգի պրոֆեսոր Ռոնալդ Գրիգոր Սյունին, ով շատ հայ պատմաբանների կողմից համարվում է կեղծ հայագետ` ոչ հայանպաստ դիրքորոշմամբ:
Դասախոսության թեման հետևյալն է եղել. «Ինչպե՞ս են բռնությունն ու Ցեղասպանությունն Օսմանյան Թուրքիայում այսօր ազդում մեր աշխարհի վրա»:
Սակայն մտահոգիչ է ոչ թե դասախոսության թեման, հատկապես որ նա այդ դասախոսության թեման, այլ  երևույթը` այն, որ հայաստանյան գիտական շրջանակների կողմից մերժված գիտնականին հրավիրում են  Երևան դասախոսություն կարդալու:
Հիշեցնենք, որ Սյունին, 1995-ից լինելով ամերիկյան ամենահեղինակավոր համալսարաններից մեկի` Չիկագոյի համալսարանի քաղաքագիտության ամբիոնի, իսկ մինչ այդ Միչիգանի համալսարանում Ալեք Մանուկյանի նվիրատվությամբ հիմնադրված ու նրա անունը կրող ամբիոնի պրոֆեսոր` այդ տարիներին գրել է «Հայացք դեպի Արարատ. Հայաստանը նոր պատմության մեջ» իր աշխատությունը, որը բուռն քննադատության է արժանացել պատմաբան, քաղաքագետ Արմեն Այվազյանի կողմից: Նա գրել է, որ ինչպես մեկ այլ «հայագետ»` Ռոբերթ Թոմսոնն էր Խորենացու երկի թարգմանության իր առաջաբանում հայոց պատմության և ընդհանրապես հայության վերաբերյալ գրել, թե Մովսես Խորենացին լկտի և կեղծարար խաբեբա է, իսկ նրա երկը` ոչ հավաստի աղբյուր, այնպես էլ Սյունին «Հայացք դեպի Արարատի» առաջաբանում նախապես նշել է իր երկի բուն նպատակը. «կազմալուծել hայ քաղաքական ազգայնականների քաղաքական գաղափարախոսության hիմքը, ըստ որի` hայերի` որպես պատմական ժողովրդի շարունակական գոյությունը, առաջացումը hայկական լեռնաշխարհում նրանց զինում է ինքնորոշման և պետականության իրավունքով ու նաև պատմականորեն վավերացված պահանջատիրությամբ այն տարածքների նկատմամբ, որ կազմում են Հայաստանը»
Իսկ Սյունիի գնահատմամբ` հայերի այս կարծիքը ոչ այլ ինչ է, եթե ոչ «հավատալիքների հավաքածու»:
Այս մասին մանրամաս կարող եք կարդալ հետևյալ հղումով` Ամերիկյան «հայագիտության» գլուխգործոցը կամ Ռոնալդ Սյունի Կեղծարար:
Բացի այդ, իր գրքում նա անդրադարձել է նաև ադրբեջանցիների և ղարաբաղցիների ծագումնաբանությանը, ղարաբաղյան շարժմանը, հայոց ցեղասպանությանը, հայոց մշակույթին, գիտությանն ու կրթությանը, Հայաստանին ու հայությանը վերաբերող մի շարք այլ հարցերի` բազմաթիվ կեղծ մեկնաբանություններով ու խեղաթյուրումներով:
Վերջերս էլ ադրբեջանական մամուլին տված իր հարցազրույցներից մեկում Սյունին արտահայտել էր հետևյալ միտքը. «Այն փաստը, որ հայերը մեծամասնություն են և պետք է ինքնակառավարման հնարավորությունունենան Ղարաբաղում, պետք է համատեղվի Ադրբեջանի տարածքային ամբողջականության հետ` գուցե մի իրական արժեք ունեցող դաշնային կարգավիճակի միջոցով Ղարաբաղին տալով ամբողջական ինքնավարություն, բայց իրավականորեն պահպանելով նրա կապվածությունը Ադրբեջանին»։
Այս նյութին ևս կարող եք ծանոթանալ հետևյալ հղումով` Հայազգի պրոֆեսորի հերթական ադրբեջանամետ հայտարարությունը։
Սյունիի երևանյան դասախոսության վերաբերյալ փորձեցինք մեկնաբանություն ստանալ ԵՊՀ պատմության ֆակուլտետի դեկան Էդիկ Մինասյանից: Ներկայացնում ենք այն ամբողջությամբ. «Ես անձամբ ծանոթ չեմ Սյունիի հետ, բայց տեղյակ եմ նրա կեղծ և խեղաթյուրված հրապարակումների մասին: Ի՞նչ ասեմ, նա ծախու գիտնական է, նրան չեմ ընդունում: Մենք մի քանի տարի առաջ մեր ամբիոնում որոշում կայացրեցինք նման հայագետներին չաջակցելու և նրանց հետ չհամագործակցելու վերաբերյալ: Իսկ նրանք, ովքեր նրանց հրավիրում են դասախոսության, երևի նույն աղբյուրներից են սնվում և իրենց ձեռնտու է: Համենայնդեպս, ես դեմ եմ: Այդ մարդուն պետք է իր տեղը ցույց տալ, ոչ թե հրավիրել դասախոսություն կարդալու»:
Գիտություների ազգային ակադեմիայի ակադեմիկոս Վլադիմիր Բարխուդարյանը, սակայն, նման գիտնականների դեմ պայքարելու իր ուրույն տեսակետն ունի` ոչ թե նրանց ցույց տալ իրենց տեղը, այլ հասկանալ, երկխոսել և վերադաստիարակել. «Գիտե՞ք ինչ, Սյունին ունի սխալ կարծիք մասնագիտական որոշ հարցերի մասին, բայց մենք նման գիտնականներին չպետք է քննադատենք և վանենք, դա ճիշտ չէ: Պետք է կանչենք, վերադաստիարակենք և փոխենք: Ես կարծում եմ, որ պետք է լսել նաև Սյունիին և ասել, որ էսպես չի կամ էսպես չի, ոչ թե գցել թշնամու գիրկը»:
Ակադեմիկոսի այս տեսակետն ընդունելի կլիներ, եթե իսկապես նման հայագետներին «վերադաստիարակելու» և «փոխելու» ուղղությամբ աշխատանքներ տարվեին, բայց որքանով մեզ հայտնի է` նման հաջողված պատմություններ չունենք:
Նշենք նաև, որ Նյու Յորքի Կարնեգի կորպորացիայի և Եվրասիա համագործակցություն հիմնադրամի համագործակցությամբ գործող ՀՌԿԿ ծրագիրը, որի շրջանակներում Սյունին հրավիրվել է Երևան, Հայաստանի, Ադրբեջանի և Վրաստանի մայրաքաղաքներում հիմնադրված ռեսուրսների և ուսուցման կենտրոնների ցանց է: Գործունեության նպատակը, ինչպես կազմակերպության կայքում է գրված, հասարակագիտական հետազոտություններն ու պետական քաղաքականության վերլուծությունը խթանել է Հարավային Կովկասում, ինչպես նաև բարձրորակ հետազոտական ռեսուրսների մատչելիությունն ապահովելը, հետազոտական կարողությունները զարգացնելը, հասարակական գիտությունների հետազոտողների և քաղաքական գործիչների միջև երկխոսությունն ու համագործակցությունն ընդլայնելը:
«Հետազոտական ռեսուրսների կովկասյան կենտրոն»-ի տնօրեն Հեղինե Մանասյանը «Անկախ»-ին հայտնեց, որ Ռոնալդ Սյունիի` Երևանում գտնվելու բուն նպատակը ոչ թե այդ դասախոսությունն է, այլ որպես փորձագետ` իրենց ծրագիրը գնահատելը: Նրա խոսքով, Երևանում ակադեմիական շրջանակների համար դասախոսություն կարդալը եղել է իրենց տարածաշրջանային տնօրեն Հանս Գութբրոդի նախաձեռնությունը:
Ինչ վերաբերում է Հայաստանում Սյունիի վերաբերյալ հակասական դիրքորոշումներին, ապա Մանասյանը դրանց մասին լսել է, սակայն կարծում է, որ եթե գիտնականն աշխարհում հայտնի է, ապա պետք է նրա տեսակետները լսել և հարկ եղած դեպքում` բանավիճել:
Ի դեպ, դասախոսությունն անց է կացվելու անգլերենով: Դրա պատճառն, ըստ Մանասյանի, այն է, որ դասախոսությունն անսպասելի էր, և ժամանակի սղության պատճառով իրենք չեն հասցրել թարգմանիչ հրավիրել:
Խտրականություն, վիրավորանք և հանցանք
Ընտրել ամիսը Դեկտեմբեր 2013  (2) Ապրիլ 2013  (1) Մարտ 2013  (1) Նոյեմբեր 2012  (2) Հոկտեմբեր 2012  (2) Սեպտեմբեր 2012  (3) Հունիս 2012  (5) Մայիս 2012  (2) Մարտ 2012  (4) Փետրվար 2012  (3) Հունվար 2012  (5) Դեկտեմբեր 2011  (9) Նոյեմբեր 2011  (5) Հոկտեմբեր 2011  (4) Սեպտեմբեր 2011  (1) Օգոստոս 2011  (1) Հուլիս 2011  (7) Հունիս 2011  (4) Մայիս 2011  (6) Ապրիլ 2011  (6) Մարտ 2011  (7) Փետրվար 2011  (5) Հունվար 2011  (3) Դեկտեմբեր 2010  (6) Նոյեմբեր 2010  (15) Հոկտեմբեր 2010  (22) Սեպտեմբեր 2010  (20) Օգոստոս 2010  (8) Հուլիս 2010  (22) Հունիս 2010  (106) Մայիս 2010  (56) Ապրիլ 2010  (17) Մարտ 2010  (17) Փետրվար 2010  (12) Հունվար 2010  (11) Դեկտեմբեր 2009  (28) Նոյեմբեր 2009  (24) Հոկտեմբեր 2009  (4) Սեպտեմբեր 2009  (3) Օգոստոս 2009  (1) Հուլիս 2009  (1) Հունիս 2009  (3) Ապրիլ 2009  (1) Մարտ 2009  (2) Փետրվար 2009  (3) Հունվար 2009  (1) Դեկտեմբեր 2008  (4) Նոյեմբեր 2008  (3) Սեպտեմբեր 2008  (1) Հունիս 2008  (5) Մայիս 2008  (1) Ապրիլ 2008  (1) Սեպտեմբեր 2007  (1) Մայիս 2007  (1) Հունվար 2007  (2)
Copyright Արդարություն. Բոլոր իրավունքները պաշտպանված են:
Ձևավորումը ճիշտ է երևում IE 7-ի դեպքում։